open-index/open-wikipedia-markdown huggingface dataset:
தாபோங்

**தாபோங்** (மலாய் மொழி: *Majlis Daerah Dabong*; ஆங்கிலம்: *Dabong District Council*) என்பது மலேசியா, கிளாந்தான் மாநிலத்தில், கோலா கிராய் மாவட்டத்தில் உள்ள ஒரு நகரம்; ஓர் ஊராட்சி மன்றம் ஆகும். இந்த நகரம் கிளாந்தான் மாநிலத்தின் தலைநகரான கோத்தா பாரு நகரில் இருந்து சுமார் 155 கி.மீ. தொலைவில் அமைந்துள்ளது.

இந்த நகருக்கு அருகில் செல்லும் கலாஸ் ஆற்றுப் பகுதியில்தான், புகழ்பெற்ற ’குவா ஈக்கான்’ எனும் மீன் குகை (*Fish Cave*) அமைந்துள்ளது. 

## பொது

இந்த நகர்ப் பகுதி வடக்கு, தெற்கு, மேற்கு, கிழக்கு என நாற்புறமும் மலைகளால் சூழப்பட்டுள்ளது. தென்மேற்கில் 1422 மீட்டர் உயரத்தில் செத்தோங் மலை (*Gunung Setong*)  உள்ளது. தாபோங் ஒரு மலைப்பாங்கான நகர்ப் பகுதி ஆகும். 

20-ஆம் நூற்றாண்டுக்கு முன்பு, அதன் முழுப் பகுதியும் வெப்பமண்டல மழைக்காடாக இருந்தது. செத்தோங் மலையில் இருந்து லெபிர் ஆறு கடந்து செல்கிறது. 

### கிளாந்தான் பெரும் வெள்ளம்

லெபிர் ஆறு; கலாஸ் ஆறு ஆகிய இரு ஆறுகளும் ஒன்றிணைந்து கிளாந்தான் ஆறு (*Kelantan River*) எனும் ஒரு பெரிய ஆற்றை உருவாக்குகின்றன. பின்னர் இந்த கிளாந்தான் ஆறு 70&nbsp;கி.மீ. வடக்கு நோக்கிப் பாய்ந்து; மாநிலத்தின் தலைநகரமான கோத்தா பாருவிற்கு அருகில் தென்சீனக் கடலில் சேர்கிறது.

2014-ஆம் ஆண்டு பா குனிங் (*Bah Kuning*) எனப்படும் கிளாந்தான் பெரும் வெள்ளத்தால் மிகவும் பாதிக்கப்பட்ட நகரங்களில் தாபோங் நகரமும் ஒன்றாகும். 

## தாபோங் தொடருந்து பாதை

கிளாந்தான் மாநிலத்தின் மேற்கு கடற்கரையில் உள்ள முக்கிய நகரங்களுடன் கோலா கிராய் பகுதிகளை இணைக்க 1920-களில் தாபோங் தொடருந்து நிலையம் உருவாக்கப்பட்டது. தாபோங் தொடருந்து நிலையத்தின் தொடருந்து பாதை கோலா கிராய் நகரத்தின் வழியாக தாபோங் நகரத்தையும் கடந்து செல்கிறது. தாபோங் நகரத்தின் மையத்தில் தாபோங் தொடருந்து நிலையம் (*Dabong Railway Station*) உள்ளது. 

அந்தக் காலக்கட்டத்தில் தாபோங் நகரின் தொடருந்து பாதையின் இரு மருங்கிலும் குடியிருப்புகள் அமைக்கப்பட்டன. சாலைகள் அமைக்கப்பட்ட பின்னர் உள்ளூர்க் கிராமங்களும் தோன்றின. 20-ஆம் நூற்றாண்டில் சாலைப் போக்குவரத்து இணைப்புகள் மேம்பட்டன. அதனால் தாபோங் நகரத்திற்கு மக்கள் அதிகமாகக் குடிபெயர்ந்தனர். வேளாண்மைக்கு தாபோங் நகரத்தில் கிடைத்த நிலங்களை நன்றாகப் பயன்படுத்திக் கொண்டார்கள். 

## முக்கிம்கள்
தாபோங் ஊராட்சி மன்றத்தில் ஐந்து முக்கிம்கள் உள்ள்ன.

* முக்கிம் காண்டேக் (*Mukim Kandek*)
* முக்கிம் கோலா காரிஸ் (*Mukim Kuala Gris*)
* முக்கிம் பெர்காவ் (*Mukim Pergau*)
* முக்கிம் கோலா சுத்தோங் (*Mukim Kuala Stong*)
* முக்கிம் செராசா (*Mukim Serasa*)

## காட்சியகம்


File:Gua Ikan entrance.jpg|குவா ஈக்கான் குகை
File:Inside of Gua Pagar.jpg|குகை நுழைவாயில்
File:Stesen kereta api Dabong.jpg|தாபோங் தொடருந்து நிலையம்
File:Bridge Kelantan Malaysia 2153.jpg|தாபோங் பாலம்


## மேற்கோள்கள்

பகுப்பு:கிளாந்தான்
பகுப்பு:கிளாந்தான் நகரங்கள்
பகுப்பு:மலேசிய நகரங்கள்‎
கெத்திரே

**கெத்திரே ** (மலாய் மொழி: *Majlis Daerah Ketereh*; ஆங்கிலம்: *Ketereh District Council*) என்பது மலேசியா, கிளாந்தான் மாநிலத்தில், கோத்தா பாரு மாவட்டத்தில் உள்ள ஒரு நகரம்; ஓர் ஊராட்சி மன்றம் ஆகும். 

இந்த நகரம் கிளாந்தான் மாநிலத்தின் தலைநகரான கோத்தா பாரு நகருக்கு அருகில் கோலா கிராய் - கோத்தா பாரு சாலையில் அமைந்துள்ளது. மலேசிய கூட்டரசு சாலை 8  வழியில் கோத்தா பாரு பெருநகரத்திற்கும் மாச்சாங் நகரத்திற்கும் இடையே உள்ளது.

அத்துடன் கெத்திரே  நகர்ப்பகுதி, மலேசிய நாடாளுமன்றத்தில் கெத்திரே  மக்களவைத் தொகுதியாகப் பிரதிநிதிக்கப்படுகிறது. 2022-ஆம் ஆண்டு மலேசியப் பொதுத் தேர்தலில், கிளிர் முகமது நார் (*Khlir Mohd Nor*) என்பவர் மலேசிய மக்களவை உறுப்பினராகத் தேர்வு செய்யப்பட்டு உள்ளார்.

## பொது

கோத்தா பாருவில் இருந்து கோலாலம்பூர் மற்றும் குவா மூசாங் நகரத்திற்கு இடையிலான ஒரு வழித்தட நகரமாக கெத்தேரே கருதப்படுகிறது. கேடிஎம் இண்டர்சிட்டி (*KTM Intercity*) எனும் மலாயா தொடருந்து நிறுவனத்தின் (*Keretapi Tanah Melayu Berhad*) (**KTMB**) நகரங்களுக்கு இடையிலான தொடருந்துகள் கெத்தேரே நகரில் நிற்பது இல்லை. தொடருந்து சேவையைப் பயன்படுத்த விரும்புகிறவர்கள் அருகிலுள்ள பாசிர் மாஸ் நகரத்திற்குச் செல்ல வேண்டும்.

முந்திரி பழத்தின் (*Cashew Fruit*) உள்ளூர்ப் பெயரான 'கெத்திரே ' என்பதன் அடிப்படையில் இந்த நகரத்திற்குப் பெயரிடப்பட்டது.

## மேற்கோள்கள்

## மேலும் காண்க
* கோத்தா பாரு
* குவா மூசாங் மாவட்டம்
* கோத்தா பாரு மாவட்டம்
* பாசிர் மாஸ்

## வெளி இணைப்புகள்

பகுப்பு:கிளாந்தான்
பகுப்பு:கிளாந்தான் நகரங்கள்
பகுப்பு:மலேசிய நகரங்கள்‎
புலியானூர்

**புலியானூர்** (*Puliyanur*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு  உட்பட்ட  ஒரு சிற்றூர் ஆகும். இது புலியானூர் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து  53 கிலோமீட்டர் தொலைவிலும், ஊத்தங்கரையில் இருந்து 9 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 349 வீடுகள் உள்ளன. கிராமத்தின் மொத்த மக்கள் தொகை 1,370 ஆகும். இதில் பெண்களின் எண்ணிக்கை 698 என்றும், ஆண்களின் எண்ணிக்கை 672 என்றும் உள்ளது. கல்வியறிவு பெற்றவர்கள் விகிதம் 48.10% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும். கிராமத்தில் கல்வியறிவு பெற்றவர்களில் ஆண்களின் விகிதம் 52.53%, பெண்களின் விகிதம் 43.84% ஆகும்.

## வரலாற்று சின்னங்கள்
இந்த ஊரில் உள்ள வேடியப்பன் வனத்தில் உள்ள வேடியப்பன் கோயில் பகுதியில் பல்லவர் ஆட்சிக் காலத்திய ஆறாம் நூற்றாண்டின் கல்வெட்டுகளுன் கூடிய மூன்று நடுகற்கள் உள்ளன. இவை நிறைகவரும்போது இறந்த வீரர்களுக்கு எடுக்கப்பட்ட நடுகற்களாகும்.

இவை மீவெண் நாட்டின் சிறுபாழ் பகுதியை ஆட்சிபுரிந்த பாலாசிரியர் என்பானின் மகன்கள் வெ்வேறு காலங்களில் தொறு பூசல்களில் இறந்ததைக் குறிக்கின்றன.

## மேற்கோள்
வேலம்பட்டி

**வேலம்பட்டி** என்ற பெயரில் அமைந்துள்ள கட்டுரைகள்;

## ஊர்கள்
* வேலம்பட்டி, திண்டுக்கல் மாவட்டம்
* வேலம்பட்டி, ஊத்தங்கரை, கிருஷ்ணகிரி மாவட்டம்
* வேலம்பட்டி, அரூர், தருமபுரி மாவட்டம்
* வேலம்பட்டி, பென்னாகரம், தருமபுரி மாவட்டம்

## ஊராட்சிகள்
* வேலம்பட்டி ஊராட்சி, தருமபுரி
* வேலம்பட்டி ஊராட்சி, நத்தம் ஒன்றியம், திண்டுக்கல் மாவட்டம்
* வேலம்பட்டி ஊராட்சி, தொப்பம்பட்டி ஒன்றியம், திண்டுக்கல் மாவட்டம்

## கோயில்
* வேலம்பட்டி சந்தன கருப்புசாமி கோயில்
நிகில் சவுத்ரி (சுற்றுச்சூழலியலாளர்)

**நிகில் சௌத்ரி (Nikhil Chaudhary)**  இந்தியாவின் மகாராட்டிராவைச் சேர்ந்த ஒரு சுற்றுச்சூழல் ஆர்வலர் ஆவார், நகர்ப்புற திட்டமிடுபவர், கட்டிடக் கலைஞர், மற்றும் கேலிச்சித்திர ஓவியர் என பலமுகங்கள் கொண்டவராக அறியப்படுகிறார். சுற்றுச்சூழல் மற்றும் நகர்ப்புற பிரச்சினைகளுக்கு  விழிப்புணர்வு ஊட்டும்  கருவியாக   கேலிச்சித்திரங்களை இவர் பயன்படுத்துகிறார்.  இம்முறை வளர்ந்து வரும் ஒரு புதிய இயக்கமாகும். சமீபத்திய புத்தகமான *லாங்ஃபார்ம்: என்ற வரைகலை கதைகளின் தொகுப்பிற்கு*  பங்களித்த எழுத்தாளர் இவர் என்பது குறிப்பிடத்தக்கதாகும்.  மிக சமீபத்தில்,  இவரது பணி துருக்கி நாட்டு ஆவணப்படத் தொடரில்  கலை மற்றும் கலைஞர்களின் பங்கை ஆராயும் அத்தியாயத்தில் இடம்பெற்றது.

## மேற்கோள்கள்

பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:இந்தி எழுத்தாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
அந்தோணி பெல் (கணக்காளர்)

**அந்தோணி பிரான்சிசு பெல்** ஒரு ஆத்திரேலிய கணக்காளர் மற்றும்  மாலுமி ஆவார். குழந்தைகளுக்கான தொண்டு நிறுவனமான லாயல் பவுண்டேசன்  நிறுவனத்தின் நிறுவனர் ஆவார்.

2011 ஆம் ஆண்டு ரோலக்சு சிட்னி கோபார்ட் யாட் ரேசு வெற்றியாளர் மற்றும் *இன்வெசுடெக் லாயலின்* கேப்டன் அல்லது உரிமையாளராகவும், 2016 ஆம் ஆண்டு *பெர்பெச்சுவல் லாயல்* பந்தயத்தின் வெற்றியாளராகவும் இருந்தார்.

ஆத்திரேலியாவின் 2018 குயின்சு பர்த்டே கானர்சு நிறுவனத்தின் *"தொண்டு நிறுவனங்களுக்கான சேவை மற்றும் படகோட்டம்*" என்பதற்காக ஆர்டர் ஆப் ஆத்திரேலியா என்ற பதக்கம் வழங்கப்பட்டது *.* 

## மேற்கோள்கள்

பகுப்பு:வாழும் மக்கள்
பகுப்பு:ஆத்திரேலியத் தொழிலதிபர்கள்
ஹுபல்

**ஹுபல்** (அரபு: هُبَل), இசுலாத்துக்கு முந்திய அரேபியாவின் ஒரு ஆண் கடவுளாகக் கருதப்படுகிறார். இக்கடவுள் குறி கூறுதல், மழை மற்றும் போருக்கானது. இக்கடவுளின் கை தங்க நிறத்தாலும் , கையில் உள்ள அம்புகளாலும் அறியப்படுகிறது. இக்கடவுளின் துணைவி மனாத் பெண் கடவுள் ஆகும். அமீர் இப்னு லுகாய் எனும் அரேபிய வணிகர் இக்கடவுள் சிலையை மெசொப்பொத்தேமியா பகுதியிலிருந்து அரேபியாவின் மக்கா நகரத்தில் முதன்முதலில் அறிமுகப்படுத்தினார். அரபுப் பழங்குடி குறைசி மக்கள் ஹுபல் கடவுளை தலைமைக் கடவுளாக வழிபட்டனர்.

ஹுபல் கடவுள் வழிபாட்டாளர்களான குறைசி மக்கள் கிபி 624ல் முகமது நபியின் படைகளுக்கு எதிராகப் பத்ருப் போரிட்டனர்.  கிபி 630ல் குறைசிகளை வெற்றி கொண்ட முகமது நபி மக்காவில் நுழைந்து, கஃபாவில் இருந்த கடவுள் ஹுபல் சிலையையும், மனாத், அல்-லாத், அல்-உஸ்ஸா உள்ளிட்ட, ஆண்டின் 360 நாட்களைக் குறிக்கும்360  சிலைகளையும் உடைத்து அழித்தார்..

## இதனையும் காண்க
* இசுலாத்துக்கு முந்திய அரேபியாவில் சமயம்
*அமீர் இப்னு லுகாய்
## மேற்கோள்கள்

பகுப்பு:அராபியத் தொன்மவியல்
பகுப்பு:நடுவண் கிழக்குத் தெய்வங்கள்
மூன்றுமாவடி

**மூன்றுமாவடி** () என்பது இந்திய தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.

மூன்றுமாவடி பகுதியானது,  என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 183 மீட்டர் உயரத்தில் அமைந்துள்ளது.

மதுரை, செல்லூர், நரிமேடு, பீபி குளம், சின்ன சொக்கிகுளம், சிம்மக்கல், தல்லாகுளம் கோரிப்பாளையம், யானைக்கல், நெல்பேட்டை, கீழ வாசல், தத்தனேரி, கூடல் நகர் மற்றும் ஆரப்பாளையம் ஆகியவை மூன்றுமாவடி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

ஒவ்வோர் ஆண்டும் மதுரையில் நடக்கும் சித்திரைத் திருவிழாவின் போது, மீனாட்சி - சுந்தரேசுவரர் திருக்கல்யாண வைபவமும், அதைக் காண அழகர்மலையிலிருந்து கள்ளழகர் மதுரை விசயம் செய்யும் போது, வைகை ஆற்றில் எழுந்தருளும் நிகழ்வும் கோலாகலமான திருவிழாவாகக் கொண்டாடப்படும். அந்நிகழ்வுகளின் போது, கள்ளழகரை மக்கள் எதிர்கொண்டு வரவேற்கும் எதிர்சேவை வைபவம், மூன்றுமாவடி பகுதியில் சிறப்பாக நடைபெறும். மேலும், வைகை ஆற்றில் எழுந்தருளும் வைபவம் முடிந்து, அழகர்மலைக்கு திரும்பும் கள்ளழகரை மூன்றுமாவடி மக்கள் எதிர்கொண்டு அழைப்பதும் விழாவாகக் கொண்டாடப்படுகிறது.

மூன்றுமாவடி பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

## வெளி இணைப்புகள்
* GeoHack - மூன்றுமாவடி

பகுப்பு:மதுரை
தயூப்

**தயூப்** (*Taif*), சவூதி அரேபியாவின் மக்கா மாகாணத்தின், தயூப் ஆளுநரகத்தில் உள்ள நகரம் ஆகும். இது ஹெஜாஸ் மலையில்  உயரத்தில் அமைந்துள்ளது.2020ம் ஆண்டில் தயூப் நகரத்தின் மக்கள் தொகை 6,88,693 எனக்கணக்கிடப்பட்டுள்ளது. இது சவூதி அரேபியாவின் 6வது பெரிய நகரம் ஆகும்.இந்நகரம் பானு தகிப் பழங்குடியினர் அதிகம் வசிக்கும் பகுதியாகும். அதிகாரப்பூர்வமற்ற முறையில் இந்நகரை சவூதி இராச்சியத்தின் கோடைக்காலத் தலைநகராக அழைக்கப்படுகிறது. மேலும் இந்நகரம் ஹெஜாஸ் மலைத்தொடரில் 1,879 மீட்டர் இருப்பதால், சவூதி அரேபியாவின் கோடைக்கால மலை வாழிடங்களில் ஒன்றாக கருதப்படுகிறது. இந்நகரம் சவூதி அரேபியாவின் பழத்தோட்டங்களுக்கும், ரோஜாப் பூத்தோட்டங்களுக்கு பெயர் பெற்றது.
## அமைவிடம்
செங்கடலை ஒட்டி அமைந்த இந்நகரம் மக்காவிற்கு கிழக்கே 65 கிலோ மீட்டர் தொலைவிலும்; ஜித்தாவிற்கு கிழக்கே 171 கிலோ மீட்டர் தொலைவிலும், ரியாத் நகரத்திற்கு தென்மேற்கே 784 கிலோ மீட்டர் தொலைவிலும் உள்ளது.

## தட்ப் வெப்பம்

## மேற்கோள்கள்

## வெளி இணைப்புகள்
*

பகுப்பு:சவூதி அரேபிய நகரங்கள்
பகுப்பு:ஹிஜாஸ் பிராந்தியம்
மன்சூர் அகமது மாலிக்கு

**மன்சூர் அகமது மாலிக்கு** (*Manzoor Ahmad Malik*) பாக்கித்தான் நாட்டைச் சேர்ந்த ஓர் ஓய்வுபெற்ற நீதிபதியாவார். 2009 ஆம் ஆண்டில் லாகூர் உயர் நீதிமன்ற நீதிபதியாகச் சேர்ந்த இவர்  2015 ஆம் ஆண்டில் உச்ச நீதிமன்ற நீதிபதியாக உயர்த்தப்பட்டார். அகமது மாலிக்கு தனது நீதிபதி தொழில் வாழ்க்கையில் சுமார் 50,000 வழக்குகளை விசாரித்து தீர்ப்பளித்ததாக அறிவித்து 2021 ஆம் ஆண்டில் பணியிலிருந்து ஓய்வு பெற்றார். குறிப்பாக இவர் குற்றவியல் நீதித்துறை தொடர்பான வழக்குகளுக்காக நன்கு அறியப்பட்டார். ஓய்வு பெறுவதற்கு முன்பு மனநலம் பாதிக்கப்பட்ட கைதிகளின் மரணதண்டனையை நிறுத்துவதற்கு மன்சூர் அகமது மாலிக்கு ஒரு தீர்ப்பை வழங்கினார். பாக்கித்தான் நாட்டின் பஞ்சாப் நகரத்தைச் சேர்ந்த இவர் இலவச சட்ட உதவி சங்கத்தையும் நிறுவினார்.
## மேற்கோள்கள்

பகுப்பு:வாழும் மக்கள்
பகுப்பு:பாக்கித்தானிய நீதிபதிகள்
ஜியோ பேபி

**ஜியோ பேபி** (*Jeo Baby*) இந்தியத் திரைப்பட இயக்குநரும், திரைக்கதை எழுத்தாளரும், மலையாளத் திரைப்பட நடிகரும் ஆவார். இவரது *[[தி கிரேட் இந்தியன் கிச்சன்]]* என்ற குடும்ப நாடகத் திரைப்படம்   சிறந்த திரைப்படத்திற்கான 51வது கேரள மாநில அரசின் திரைப்பட விருதை வென்றது.  இவர் சிறந்த திரைக்கதைக்கான விருதையும் பெற்றார்.

## ஆரம்பகால வாழ்க்கை
ஜியோ பேபி சங்கனாச்சேரியில் உள்ள செயின்ட் ஜோசப் கம்யூனிகேஷன் கல்லூரியில் திரைப்படக் கலையைப்  பயின்றார் . மாணவப் பருவத்தில், ஒரே பாலின உறவுகளைப் பற்றி விவாதிக்கும் *சீக்ரெட் மைண்ட்ஸ்* என்ற குறும்படத்தை இயக்கினார். குறும்படம் சர்ச்சைக்குள்ளாதனால் ஜியோ பேபியுடன் நான்கு மாணவர்கள் கல்லூரியில் இருந்து வெளியேற்றப்பட்டனர்.

## குறும்படம்

## தொலைக்காட்சி நிகழ்ச்சிகள்
### நகைச்சுவைப் பகுதி

### இயக்குநராக

### நடிகராக
ஜியோ பேபி சில மலையாளத் திரைப்படங்களில் சிறு வேடங்களில் நடித்துள்ளார். 

## மேற்கோள்கள்

பகுப்பு:வாழும் மக்கள்
பகுப்பு:மலையாளத் திரைப்பட இயக்குநர்கள்
அமீர் இப்னு லுகாய்

**அமீர் இப்னு லுகாய்**, முகமது நபியின் வரலாற்று நூலான "ரஹீக் அல்-மக்தூம்" என்ற புகழ்பெற்ற புத்தகத்தில், அரேபியா நாட்டில் சிலை வழிபாடு தொடங்கிய கதையை குறித்துள்ளது.இப்றாகீம் (ஆபிரகாம்) மற்றும் இஸ்மாயில் காலத்திற்குப் பின்னர், காலப்போக்கில் ஒரே கடவுள் எனும் ஏகத்துவ நம்பிக்கையிலிருந்து மக்கள் விலகத் தொடங்கினர்.

அரேபிய தீபகற்பத்தில் அம்ர் குஜா பழங்குடியினரின் தலைவராக இருந்த *அம்ர் இப்னு லுஹாய்* என்ற வணிகர், மெசொப்பொத்தேமியா மற்றும் சிரியா பகுதிகளில் மக்கள்  சிலைகளை வழிபடுவதைக் கவனித்தார். அமீர் இப்னு லுகாய் ஹுபல் எனும் கடவுள் சிலையை மக்காவில் உள்ள கஃபாவின் நடுவில் வைத்து வழிபட்டார். மேலும் தனது பழங்குடியினருக்கும் அவ்வாறு வழிபட அறிவுறுத்தினார்.  இறுதியில் அரேபியாவில் ஹுபல் கடவுளின் சிலை வழிபாடு முழு அளவில்  நடைமுறைக்கு வந்தது. இறுதியில் இச்சிலை வழிபாடு, செங்கடலுக்கு அருகிலுள்ள ஹெஜாஸ் பகுதியில்  உள்ள தைஃப் நகரத்தில் அல்-லாத், மனாத் மற்றும் அல்-உஸ்ஸா போன்ற பெண் கடவுளர்களின் சிலை வழிபாடுகளுக்குப் பிரபலமானது. காலப்போக்கில் பெரும்பாலான அரேபிய மக்களின் வீடுகளிலும், பிற வழிபாட்டுத் தலங்களிலும் சிலை வழிபாடுகள் பெருகத் தொடங்கியது.

கிபி ஏழாம் நூற்றாண்டில் முகமது நபி மக்காவைக் கைப்பற்றிய போது கஃபாவைச் சுற்றியிருந்த 360 சிலைகள் உடைத்து தகர்ப்பட்டது.

## இதனையும் காண்க
பண்டைய அரேபியப் பெண் கடவுளர்கள்:
* அல்-லாத்
* மனாத்
* அல்-உஸ்ஸா
## மேற்கோள்கள்

## வெளி இணைப்புகள்
* Amr bin Luhai

பகுப்பு:சவூதி அரேபிய மக்கள்
பகுப்பு:அராபியத் தொன்மவியல்
வினைல் பார்மேட்டு

**வினைல் பார்மேட்டு** (Vinyl formate) C3H4O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வினைல் பார்மேட்டு பார்மிக் அமிலம் மற்றும் வினைல் ஆல்ககாலில் இருந்து முறையாக பெறப்பட்ட ஓர் எசுத்தர் ஆகும். வணிக ரீதியாக அரிதாக இருந்தாலும், இச்சேர்மம்  இயற்கையாகவே தோன்றுகிறது.   பாதரசம்(II) வினையூக்கியின் முன்னிலையில் வினைல் வெர்சடேட்டை பார்மிக் அமிலத்துடன் சேர்த்து சூடுபடுத்துவதன் மூலம் இது மாற்று வினைலேற்றம் மூலம் வினைல் பார்மேட்டு  தயாரிக்கப்படுகிறது.
## மேற்கோள்கள்

பகுப்பு:வினைல் எசுத்தர்கள்
பகுப்பு:பார்மேட்டுகள்
பகுப்பு:ஒற்றைப்படிகள்
குகுவா புதைபடிவ பூங்கா

**குகுவா புதைபடிவப் பூங்கா** (*Ghughua Fossil Park*) என்பது இந்தியாவின் மத்தியப் பிரதேசத்தில் உள்ள ஷாபுராவுக்கு அருகில் அமைந்துள்ள தேசியப் பூங்கா ஆகும், இப்பூங்காவில் 18 குடும்பத்தினைச் சார்ந்த 31 வகை தாவர புதைபடிவங்கள் அடையாளம் காணப்பட்டுள்ளன.

மண்டலா மாவட்டத்தின் புள்ளியியல் அதிகாரியும், மாவட்ட தொல்லியல் பிரிவின் கௌரவ செயலாளருமான முனைவர் தர்மேந்திர பிரசாத் அவர்களால் 1970களில் இப்பூங்கா நிறுவப்பட்டது. இது 1983-ல் தேசிய பூங்காவாக அறிவிக்கப்பட்டது. இந்த பூங்காவில் ஏராளமான தாவரங்கள், இலைகள், பழங்கள், விதைகள் மற்றும் ஓடு படிமங்கள் காணப்படுகின்றன, இவற்றில் சில 65 மில்லியன் ஆண்டுகளுக்கு முந்தயவை. இவற்றில் மிக முக்கியமானவை பனை புதைபடிமங்கள்.

## குறிப்பிடத்தக்க புதைபடிவங்கள்
குகுவாவில் கண்டுபிடிக்கப்பட்ட தைல மரம் புதைபடிமமானது இதுவரை கண்டுபிடிக்கப்பட்ட வகைகளில் மிகப் பழமையான புதைபடிமமாகும். மேலும் இது கோண்டுவானாவிலில் இதன் தோற்றத்தை ஆதரிக்கிறது. கூடுதல் குறிப்பிடத்தக்கக் கண்டுபிடிப்புகளில் ஒரு டைனோசர் முட்டை படிமம் அடங்கும்.

## போக்குவரத்து
குகுவா புதைபடிவ பூங்கா தேசிய நெடுஞ்சாலை 11க்கு அருகில் அமைந்துள்ளது. இது சாகாபுராவிலிருந்து 14 கி.மீ. தொலைவிலும் ஜபல்பூரிலிருந்து 76 கி.மீ. தொலைவிலும் அமைந்துள்ளது.

## மேலும் பார்க்கவும்

* சிவாலிக் படிவப் பூங்கா
* தேசிய கல் மர பூங்கா, திருவக்கரை

## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:டிண்டோரி மாவட்டம்
பகுப்பு:Coordinates on Wikidata
பகுப்பு:புதைபடிவ பூங்கா
நெல்லித்தோப்பு

**நெல்லித்தோப்பு** (*Nellithope*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பாபநாசம் வட்டத்தில் உள்ள ஒரு கிராமம் ஆகும்.

## மக்கள்தொகை
2011 இந்திய மக்கள்தொகைக் கணக்கெடுப்பின்படி, நெல்லித்தோப்பில் 862 ஆண்கள் மற்றும் 879 பெண்கள் என மொத்தம் 1,741 பேர் உள்ளனர். இக்கிராமத்தின் பாலின விகிதம் 1,020ஆக இருந்தது. எழுத்தறிவு விகிதம் 67.49 ஆகும்.

## மேற்கோள்கள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
ஆரிஃப் இக்பால் பாட்டி

**ஆரிஃப் இக்பால் உசைன் பாட்டி** (*Arif Iqbal Hussain Bhatti*) பாக்கித்தான் நாட்டைச் சேர்ந்த ஒரு நீதிபதியாவார். லாகூர் உயர் நீதிமன்றத்தின் நீதிபதியாக இருந்த இவர் 1997 ஆம் ஆண்டு அக்டோபர் மாதம் 17 ஆம் தேதியன்று தீர்ப்பில் நிந்தனை செய்ததாகக் கூறி கொலை செய்யப்பட்டார்.

1995 ஆம் ஆண்டில் இவர் நீதியரசர் குர்சித்து அகமதுவுடன் சேர்ந்து இரண்டு கிறித்தவ ஆண்களை நிந்தனை குற்றச்சாட்டுகளிலிருந்து விடுவித்தார். 

நிந்தனை குற்றவாளிகளை விடுவிப்பதன் மூலம் நிந்தனை செய்ததாகக் கூறப்பட்டு 1997 ஆம் ஆண்டில் பரேல்வி கும்பல் அகமத் சேரால் கொலை செய்யப்பட்டார். முன்னதாக, இவர் 1995 ஆம் ஆண்டு பிப்ரவரி 23 அன்று 14 வயதான சலாமத் மசிக்கு மற்றும் 46 வயதான இரெகமத்து மசிக் ஆகியோரை மத நிந்தனை செய்த வழக்கிலிருந்து விடுதலை செய்தார்.
## மேற்கோள்கள்

பகுப்பு:1997 இறப்புகள்
பகுப்பு:பாக்கித்தானிய நீதிபதிகள்
பகுப்பு:பாக்கித்தானியர்கள்
ஆம்கோய் புதைபடிவ பூங்கா

thumb| ஆம்கோய் மர புதைபடிவ பூங்காவின் நுழைவாயில்
thumb| ஆம்கோய் மர புதைபடிவ பூங்காவின் உள்ளே
thumb| ஆம்கோய் மர புதைபடிவ பூங்காவில் காட்சிப்படுத்தப்பட்டுள்ள படிமம்
**ஆம்கோய் புதைபடிவ பூங்கா** (*Amkhoi Fossil Park*) என்பது இந்தியாவின் மேற்கு வங்காளத்தின் பிர்பூம் மாவட்டத்தில் இல்லம்பஜார் அருகே அமைந்துள்ள ஒரு புதைபடிவ பூங்கா ஆகும். 

## விளக்கம்
ஆம்கோய் புதைபடிவ பூங்கா 15 முதல் 20 மில்லியன் ஆண்டுகள் பழமையான புதைபடிவ மரங்களைக் கொண்டுள்ளது. இப்பூங்கா மேற்கு வங்க மாநில வனத் துறையால் அதிகாரப்பூர்வமாக அங்கீகரிக்கப்பட்டுள்ளது. 2016ஆம் ஆண்டு இல்லம்பஜார் அருகே உள்ள ஆம்கோய் கிராமத்தில் உள்ள கிராம மக்கள் குளம் தோண்டும்போது, பெரிய எலும்பு போன்ற அமைப்புகளைக் கண்டனர். எலும்பு போன்ற கட்டமைப்புகள் உண்மையில் மர புதைபடிவங்கள் என்று பின்னர் நிறுவப்பட்டது. 2017-18ஆம் ஆண்டில் இந்த பூங்கா உருவாக்கப்பட்டது. ஆம்கோய் மர புதைபடிவ பூங்கா என்று அழைக்கப்பட்டது. இந்த பூங்காவின் நோக்கம் மாணவர்கள் மற்றும் பொது மக்களிடையே புதைபடிவங்கள் பற்றிய விழிப்புணர்வை ஏற்படுத்துவதுடன், அறிஞர்களின் ஆராய்ச்சிக்கு உதவுவதும் ஆகும். இது மேற்கு வங்க மாநிலத்தின் ஒரே புதைபடிவ பூங்கா ஆகும். இப்பூங்கா 10 ஹெக்டேர் பரப்பளவில் அமைந்துள்ளது. ஹெட்ஜ் சுவர்களால் பிரிக்கப்பட்ட பாதைகளால் சூழப்பட்ட அழகுபடுத்தப்பட்ட புல்வெளியில் புதைபடிவங்கள் அமைக்கப்பட்டுள்ளன. இருமொழிப் பலகைகள் புதைபடிவங்களின் விவரங்கள் மட்டுமல்ல, புதைபடிவ செயல்முறை பற்றிய விவரங்களையும் பார்வையாளர்கள் காணலாம்.

## புதைபடிவங்கள்
இங்கு காட்சிப்படுத்தப்பட்டுள்ள புதைபடிவங்கள் ஆஞ்சியோசுபெர்மின் (பூக்கும் தாவரங்கள்) தண்டு பகுதிகளாகும். மரங்கள் முதலில் ராஜ்மஹால் மற்றும் சோட்டாநாக்பூர் மலைகளில் செழித்து வளர்ந்த காடுகளின் பகுதியாக இருந்தன. மரங்கள் வெள்ளத்தால் கொண்டு வரப்பட்டு, மெல்லிய மணல் மற்றும் களிமண்ணின் கீழ் படிந்து, படிப்படியாக புதைபடிவங்களாக மாறியதாகக் கருதப்படுகிறது. இங்குக் காணப்படும் புதைபடிவங்கள் டிப்டெரோகார்பேசி, அனாகார்டியேசி, காம்ப்ரேடேசியா மற்றும் லெகுமினோசே ஆகிய தாவரக் குடும்பங்களைச் சேர்ந்தவை.

## வருகை
இளம்பஜார் அருகே அமைந்துள்ள இந்த பூங்கா சாந்திநிகேதன், போல்பூரின் சுற்றுலாத் தலத்திலிருந்து எளிதாக அணுகலாம். பூங்காவின் வார விடுமுறை நாளாகப் புதன்கிழமை உள்ளது. மற்ற நாட்களில் காலை 10 மணி முதல் மாலை 4 மணி வரை பார்வையாளர்களுக்காகப் பூங்கா திறந்திருக்கும். மாணவர்கள் மற்றும் குழந்தைகளுக்கு ₹ 10 மற்றும் ₹ 5 நுழைவு கட்டணம் வசூலிக்கப்படும்.

## மேற்கோள்கள்

## வெளி இணைப்புகள்

பகுப்பு:தொல்லுயிர் எச்சங்கள்
பகுப்பு:புதைபடிவ பூங்கா
வாதாதாம் புதைபடிவ பூங்கா

**வாதாதாம் புதைபடிவ பூங்கா** (*Wadadam Fossil Park*), மகாராட்டிரா மாநிலம் கட்சிரோலி மாவட்டத்தில் உள்ள சிரோஞ்சா வட்டத்தில் உள்ள வாதாதாம் என்ற கிராமத்தில் அமைந்துள்ளது. இது சுமார் சிரோஞ்சாவிலிருந்து 19 கி.மீ. தொலைவிலும், மாவட்டத் தலைமையகமான கட்சிரோலிக்கு தெற்கே 189 கி.மீ. தொலைவிலும் அமைந்துள்ளது. இங்குப் பழங்கால ஆராய்ச்சியாளர்கள் குழு புதைபடிவங்களைக் கண்டுபிடித்துள்ளனர். இவை டைனோசர் படிமங்கள் என்றும் மில்லியன் கணக்கான ஆண்டுகள் பழமையானவை என்றும் நம்பப்படுகிறது. இந்தியாவில், அதிக எண்ணிக்கையிலான புதைபடிவங்கள் கண்டுபிடிக்கப்பட்ட நாட்டின் ஐந்து இடங்களில் சிரோஞ்சாவும் ஒன்றாகும். கொத்தப்பள்ளி-போச்சம்பள்ளி கிராமத்தில் 1959ஆம் ஆண்டு கண்டுபிடிக்கப்பட்ட டைனோசரின் முழு எலும்புக்கூடு, கொல்கத்தாவில் உள்ள அருங்காட்சியகத்தில் வைக்கப்பட்டுள்ளது.

## புதைபடிவங்கள்
வாதாதாம் புதைபடிவ பூங்கா அரை சதுர கிலோமீட்டர் பரப்பளவில் இந்தியாவின் முதல் டைனோசர் தளமாக அமைந்துள்ளது. இங்குத் தாவரங்கள் மற்றும் விலங்கினங்களின் படிமங்கள் அப்படியே காணப்படுகின்றன. இந்தியத் துணைக்கண்டத்தின் இந்த பகுதிகளில் சௌரோபாட்கள் இருந்த காலத்தில் தாவரங்களின் புதைபடிவங்கள் இருந்தன. சுராசிக் காலத்தின் நடுப்பகுதியில் *குளோசோப்டெரிசு* மற்றும் டாடாக்சிலோன் ஊசியிலை மரங்களுடன் இணைந்து இருந்த ராட்சத சௌரோபாட்களுடன் இந்த பகுதி காடுகளால் நிறைந்திருந்தது.

வாதாதாம் புதைபடிவ பூங்காவில் கற்கால (பேலியோலிதிக்) கருவிகள் கண்டுபிடிக்கப்பட்டுள்ளன. இந்த கல் கருவிகள் சுமார் 2.5 மில்லியன் ஆண்டுகளுக்கு முன்பு பயன்படுத்தப்பட்டன. இந்த இடம் *பாரபசரஸ்*, *கோட்டாசரசு*, *யமன்பல்லியென்சிசு* மற்றும் சில மீன்கள் மற்றும் டைனோசர்களின் புதைபடிவங்களுக்கும் அறியப்படுகிறது. சிரோஞ்சாவில் மொத்தம் 24 புதைபடிவ தளங்கள் உள்ளன.

வாதாதாம் பகுதி புதைபடிவ பூங்காவாக மாறியுள்ளதால், இந்த பகுதியில் காணப்படும் விலங்குகள் மற்றும் தாவரங்களின் பெரிய கேலிச்சித்திரங்களைச் சம்பந்தப்பட்ட அதிகாரிகள் வைத்துள்ளனர். இந்தியத் தொல்பொருள் ஆய்வுத் துறை மாநில தொல்லியல் இயக்குநரகம் மற்றும் ஒத்துழைப்புக்கான அருங்காட்சியகங்கள் இணைந்து விலங்குகளின் முப்பரிமாண பிரதிகளை நிறுவ முன்வந்துள்ளன. 

## அணுகல்
இது தெலங்காணாவின் நிஜாமாபாத் மற்றும் சத்தீசுகரில் உள்ள ஜெகதல்பூரை இணைக்கும் தேசிய நெடுஞ்சாலை 16-ல் அமைந்துள்ளது. தெலங்காணாவில் உள்ள மஞ்செரியல் மற்றும் மகாராட்டிராவில் உள்ள பல்லார்ஷா ஆகியவை அருகிலுள்ள தொடருந்து நிலையங்கள் ஆகும்.

## மேற்கோள்கள்

பகுப்பு:தொல்லுயிர் எச்சங்கள்
பகுப்பு:புதைபடிவ பூங்கா
ஜேக்கோபியின் நான்கு இருமடியெண் தேற்றம்

**ஜேக்கோபியின் நான்கு-இருமடியெண் தேற்றம்,** (*Jacobi's four-square theorem*) கொடுக்கப்பட்ட நேர்ம முழு எண் *n* -ஐ நான்கு இருமடியெண்களின் கூட்டுத்தொகையாகக் குறிப்பிடப்படும் வழிகளின் எண்ணிக்கைக்கான வாய்ப்பாட்டை அளிக்கிறது.

## வரலாறு
இத்தேற்றம்  1834 இல் கார்ல் குஸ்தாவ் ஜேக்கோப் ஜேக்கோபி என்பவரால் நிரூபிக்கப்பட்டது.

## தேற்றம்
;குறிப்பு:
ஒரு நேர்ம எண்ணின் இரு நான்கு இருமடியெண்களின் கூட்டுத்தொகையாக எழுதப்படும் உருவகிப்புகளிலுள்ள இருமடியெண்களின் வரிசை வேறுபட்டிருந்தாலோ அல்லது வர்க்கப்படுத்தப்படும் எண்கள் வேறுபட்டாலோ இரண்டும் வெவ்வேறானவையாகக் கொள்ளப்படும். கீழே 1 ஐக் குறிக்கும் எட்டு வெவ்வேறு வழிகளில் மூன்று வழிகள் தரப்பட்டுள்ளன:

: 
\begin{align}
& 1^2 + 0^2 + 0^2 + 0^2 \\
& 0^2 + 1^2 + 0^2 + 0^2 \\
& (-1)^2 + 0^2 + 0^2 + 0^2.
\end{align}

;தேற்றத்தின் கூற்று:
நான்கு இருமடியெண்களின்கூட்டுத்தொகையாக n ஐக் குறிக்கும் வழிகளின் எண்ணிக்கை, *n* ஒற்றைப்படையாக இருந்தால் *n இன்* வகுப்பிகளின் கூட்டுத்தொகையின் எட்டு மடங்கும், *n* சமமாக இருந்தால் *n* இன் ஒற்றைப்படை வகுப்பிகளின் கூட்டுத்தொகையின் 24 மடங்கும் ஆகும் ( வகுப்பான் செயல்பாட்டைப் பார்க்கவும்), அதாவது:

: r_4(n)=\begin{cases}8\sum\limits_{m|n}m&\text{if }n\text{ is odd}\\[12pt]
24\sum\limits_{\begin{smallmatrix} m|n \\ m\text{ odd} \end{smallmatrix}}m&\text{if }n\text{ is even}.
\end{cases}

இதேபோல, ஒரு நேர்ம எண்ணை எழுதக்கூடியவழிகளின் எண்ணிக்கையானது 4 ஆல் வகுபடாத அதன் அனைத்து வகுப்பிகளின் கூட்டுத்தொகையின் எட்டு மடங்காக இருக்கும். அதாவது:

: r_4(n)=8\sum_{m\mid n ,\, 4 \nmid m}m.

இதனை பின்னுள்ளவாறும்  எழுதலாம்:

: r_4(n) = 8 \sigma(n) -32 \sigma(n/4) \, 

*n* 4 ஆல் வகுபடவில்லை என்றால் இரண்டாவது உறுப்பு பூச்சியமாக எடுத்துக்கொள்ளப்படும். குறிப்பாக, ஒரு பகா எண்ணுக்கான  வெளிப்படையான வாய்பாடு:&nbsp;

:*r*4(*p*)&nbsp;=&nbsp;8(*p*&nbsp;+&nbsp;1). 

*n இரட்டையெண்ணாக இருக்கும்போது,* *r* 4 ( *n* ) இன் சில மதிப்புகள் *r*4(*n*)&nbsp;=&nbsp;*r*4(2*m**n*) *r* 4 ( *n* ) எனப் பெரும்பாலும்  அமையலாம்.  மேலும், *r*4(*n*) இன் மதிப்புகள் மிகப்பெரியதாகவும் அமையலாம். அதாவது,  *r* 4 ( *n* ) இன் மதிப்பு பெரும்பான்மையான சமயங்களில் 8 √ log n ஐ விடப் பெரியதாக இருக்கும். 

ஜேக்கோபியின் முப்பெருக்கத்திலிருந்து எளியமுறையில் இத்தேற்றத்தை நிறுவமுடியும். 

*

## குறிப்புகள்

## மேற்கோள்கள்

* 
* 
* 

## வெளி இணைப்புகள்

* Weisstein, Eric W. "Sum of Squares Function". MathWorld.
பகுப்பு:எண் கோட்பாட்டில் தேற்றங்கள்
இருகால்சியம் சிட்ரேட்டு

**இருகால்சியம் சிட்ரேட்டு** (*Dicalcium citrate*) C6H6Ca2O7 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சிட்ரிக் அமிலத்தின் கால்சியம் அமிலம் உப்பாக இது கருதப்படுகிறது. டைகால்சியம் சிட்ரேட்டு என்ற பெயராலும் இது அழைக்கப்படுகிறது.

## மேற்கோள்கள்
 
**Food Additives in Europe 2000*, pp. 322-324, Nordic Council of Ministers, 2002 .

பகுப்பு:சிட்ரேட்டுகள்
பகுப்பு:கால்சியம் சேர்மங்கள்
பகுப்பு:கரிமச் சேர்மங்கள்
பகுப்பு:அமில உப்புகள்
சென்னை செட்டிமேடு

**செட்டிமேடு, சென்னை**  (*Chettimedu, Chennai*)' இந்தியாவின் தமிழ்நாட்டின் பெருநகரமான சென்னைக்கு வடக்கே அமைந்துள்ள ஒரு தொழில்துறை/குடியிருப்புப் பகுதி ஆகும். செட்டிமேடு முந்தைய வடபெரும்பாக்கம் கிராம பஞ்சாயத்தின் ஒரு பகுதியாக இருந்தது. அங்கிருந்தபோது இப்பகுதி பெருநகர சென்னை மாநகராட்சியுடன் இணைக்கப்பட்டது. எனவே 2011 ஆம் ஆண்டு முதல் பெருநகர சென்னை மாநகராட்சியின் அதிகார வரம்பிற்கு உட்பட்டதாக மாறியது.   செட்டிமேடு  பெருநகர  சென்னை மாநகராட்சியுடன் இணைக்கப்பட்டிருந்தாலும், 2018 ஆம் ஆண்டு ஆகத்து மாதம் 15 ஆம் தேதி வரை திருவள்ளூர் மாவட்டத்தில் மாதவரம் தாலுகாவின் ஒரு பகுதியாக இருந்தது. 

## அமைவிடம்
சென்னைக்கு வடக்கே செட்டிமேடு அமைந்துள்ளது.  கிழக்கில் கொசப்பூரும் தெற்கில் வடபெரும்பாக்கமு எல்லைகளாக  உள்ளன. மற்ற அண்டை பகுதிகளாக மாத்தூர், மாதவரம், தீயம்பாக்கம் மற்றும் மணலி ஆகியவை அமைந்துள்ளன. .

## மேற்கோள்கள்

## புற இணைப்புகள்
* சென்னை மாநகராட்சி
* CMDA அதிகாரப்பூர்வ இணையதளம்

பகுப்பு:சென்னை சுற்றுப் பகுதிகள்
பகுப்பு:Coordinates not on Wikidata
மாச்சாங் மாவட்டம்

**மாச்சாங் மாவட்டம்** (மலாய் மொழி: *Jajahan Machang*; கிளாந்தான் மலாய் மொழி: *Mache*; ஆங்கிலம்: *Machang District*; சீனம்: 马樟县; ஜாவி: ماچڠ) என்பது மலேசியா, கிளாந்தான் மாநிலத்தில் உள்ள 11 மாவட்டங்களில் ஒரு மாவட்டம் ஆகும். இந்த மாவட்டத்தின் முக்கிய நகரம்; மற்றும் நிர்வாக மையம் மாச்சாங் நகரம் ஆகும். 

இந்த மாவட்டம் கிளாந்தான் மாநிலத்தின் மையத்தில் அமைந்துள்ளது. இதன் வடக்கில் கோத்தா பாரு மாவட்டம் (*Kota Bharu District*); கிழக்கில் பாசீர் பூத்தே மாவட்டம் (*Pasir Puteh District*); தென்கிழக்கில் திராங்கானு மாநிலம்; மேற்கில் தானா மேரா மாவட்டம் (*Tanah Merah District*) மற்றும் தெற்கில் கோலா கிராய் மாவட்டம் (*Kuala Krai District*) ஆகிய நிலப்பகுதிகள் எல்லைகளாக உள்ளன. 

## பொது

முன்பு உலு கிளாந்தான் நாடாளுமன்றத் தொகுதியின் ஒரு பகுதியாக இருந்தது. 1949-இல், கிளாந்தான் மாநிலத்தின் தன்னாட்சி பெற்ற துணை மாவட்டமாக வரையறுக்கப்பட்டது. இந்த மாவட்டத்தின் விரைவான வளர்ச்சி மற்றும் பொருளாதார விரிவாக்கம் காரணமாக,  1952 சனவரி 1-ஆம் தேதி முழு மாவட்டமாக தரம் உயர்த்தப்பட்டது.

இந்த மாவட்டத்தின் பெரும்பகுதி இன்னும் வேளாண் நிலமாகவே உள்ளது. இங்கு நெல் வயல்கள், செம்பனை பனை மற்றும் ரப்பர் தோட்டங்கள் நிறைய உள்ளன.

## சுற்றுலா

மச்சாங் மாவட்டம் வெந்நீர் ஊற்றுகளுக்கு பெயர் பெற்றது. அவை அமைந்துள்ள இடங்கள்: 

கம்போங் ரெங்காஸ் தோக் போக் (*Kampung Rengas Tok Bok *)
ஊத்தான் லிப்பூர் புக்கிட் பாக்கார் (*Hutan Lipur Bukit Bakar*)
ஊத்தான் லிப்பூர் சாபாங் தோங்கா (*Hutan Lipur Cabang Tongka*)
ஜெராம் லீனாங் நீர்வீழ்ச்சி (*Air Terjun Jeram Linang*)

## போக்குவரத்து

மலேசிய கூட்டரசு சாலை 4 ; மலேசிய கூட்டரசு சாலை 8  ஆகிய கூட்டரசு சாலைகள் மாச்சாங் நகரத்தைத் தாண்டிச் செல்கின்றன.

கேடிஎம் இண்டர்சிட்டி (*KTM Intercity*) எனும் மலாயா தொடருந்து நிறுவனத்தின் (*Keretapi Tanah Melayu Berhad*) (**KTMB**) நகரங்களுக்கு இடையிலான தொடருந்துகள் மாச்சாங் நகரில் நிற்பது இல்லை. தொடருந்து சேவையைப் பயன்படுத்த விரும்புகிறவர்கள் 10 கி.மீ. அப்பால் உள்ள தெமாங்கான் Temangan நகரத்திற்குச் செல்ல வேண்டும். மாச்சாங் மாவட்டத்தில் தெமாங்கான் நகரத்தில் மட்டுமே தொடருந்து நிலையம் உள்ளது.

## மாச்சாங் நகரம்

மாச்சாங் நகரம், கோத்தா பாருவில் இருந்து 44 கி.மீ.; கோலாலம்பூர் மாநகரில் இருந்து 298  கி.மீ. தொலைவில் உள்ளது. மாச்சாங் எனும் பெயரில் கம்போங் மாச்சாங் *(Kampung Machang)* எனும் கிராமம் உள்ளது. 

1880-ஆம் ஆண்டில் செனிக் அவாங் கெச்சிக் *(Senik Awang Kecik)* என்பவரின் தலைமையில் குடியேறிய ஒரு குழுவினரால் கம்போங் மாச்சாங் எனும் கிராமம் உருவாக்கப்பட்டது. இந்தக் கிராமத்தில் இருந்துதான் மாச்சாங் நகரமும் உருவானது.

குதிரை மாம்பழம் என்று அழைக்கப்படும் மாச்சாங் மாம்பழம் (*Mangifera foetida*) என்பதன் மலாய் பெயரில் இருந்து இந்த இடத்திற்குப் மாச்சாங் என்று பெயரிடப்பட்டது. 

## மேற்கோள்கள்

## மேலும் காண்க

* மாச்சாங்
* கோலா கிராய் மாவட்டம்
* கோத்தா பாரு மாவட்டம்
* பாசீர் மாஸ்

பகுப்பு:கிளாந்தான்
பகுப்பு:மலேசியாவின் மாவட்டங்கள்‎‎
பகுப்பு:கிளாந்தான் மாவட்டங்கள்
மோனோகால்சியம் சிட்ரேட்டு

**மோனோகால்சியம் சிட்ரேட்டு**  (*Monocalcium citrate*) C6H8CaO7 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கால்சியம் மோனோசிட்ரேட்டு என்ற பெயராலும் இது அழைக்கப்படுகிறது. சிட்ரிக் அமிலத்தின் கால்சியம் அமிலம் உப்பாகவும் இது கருதப்படுகிறது. இது உணவில் கூட்டுசேர் ன முகவராகவும், அமிலத்தன்மை சீராக்கியாகவும் தர மேம்படுத்தியாகவும் பயன்படுத்தப்படுகிறது.

## இதையும் காண்க
* இருகால்சியம் சிட்ரேட்டு

## மேற்கோள்கள்
**Food Additives in Europe 2000*, pp. 322-324, Nordic Council of Ministers, 2002 .

பகுப்பு:சிட்ரேட்டுகள்
பகுப்பு:கால்சியம் சேர்மங்கள்
பகுப்பு:அமில உப்புகள்
பகுப்பு:கரிமச் சேர்மங்கள்
மியாமி பாறைப் பாலம்

**மியாமி பாறை முகடு** என்பது ஒரு தொடர்ச்சியான சுண்ணாம்புக் கற்கள் நிறைந்த கடலோரப் பாறைமுகடு ஆகும், இது முன்னர் எவர்க்லேட்ஸ் சுற்றுச்சூழலின் பகுதிகள் உட்பட தெற்கு புளோரிடாவின் பெரும் பகுதியை உள்ளடக்கியது. புளோரிடாவின் வடக்கு மியாமி-டேட் கவுண்டியிலிருந்து ( வடக்கு மியாமி கடற்கரையின் தோராயமான அகலாங்கு) தெற்கே மேல் புளோரிடா கீசு வரை மரபான ஒரு மேட்டுச் சமவெளி உள்ளது, மேலும் இது தென்மேற்கே எவர்க்லேடுசு தேசிய பூங்கா வரை நீண்டுள்ளது.

கடலோர முகடு, அழிந்து வரும் ஊசிமரப் பாறைக்காடுகளின் மரபான ஒரு பகுதியாக இருந்தது, இது முகட்டின் நெடுகே நீள்வாட்டில் வளர்ந்தது.  சுற்றுச்சூழல் தாவரத்திரளாக தெற்கு புளோரிடா *பைனசு எல்லியோத்தி  வ்ளர்ப்பு தென்சா* வகை ஊசி மரங்கள் இடையிடையே அங்கங்கே வெப்பமண்டல் வன்கட்டை மரங்களோடு ஒரு தொடர்ச்சியான பெரும்பரப்பில் பரவியுள்ளது.  புளோரிடா கீசும்  மற்றும் பகாமாசும் ஆகிய பகுதிகளில் மட்டும்  உலகளவிலான 20% அளவு அழிந்துவரும்  ஊசிமரப் பாறைக்காட்டுத் தாவரத்திரள் அமைந்துள்ளது, மியாமி பாறை முகட்டுத் தாவரத்திரள் காட்டுத்தீயாலும் மின்னல் தாக்குதல்களால் ஏற்படும் இயற்கை தீயாலும்  தாக்கப்படுகின்றன; இது தாவரங்களையும் அங்கு வாழும் குடிமக்களையும்  கட்டுபடுத்துகிறது, இது உயிர்யல் பன்மை வாய்ந்த சூழல் மன்டலமாக விளங்குகிறது.  அடித்தரையின் நிலக்கூறும் (பெரும்பாலும் மார்ல்) காலநிலையும் தாவரங்களின் உயரத்தைக் கட்டுபடுத்துகின்றன; எனவே ஒரு முதிர்ந்த துணை வெப்பமண்டல மரங்கள் பொதுவாக  மியாமி பாறை முகட்டுக் காட்டில் உள்ளன.  இன்று சமூக வளர்ச்சியால் பெருமளவில் தாவர வளங்கள் அகற்றப்பட்டுவிட்டன, மேலும் சுற்றுச்சூழல் அமைப்புகளின எஞ்சிய பகுதிகள்  தென்கிழக்கு புளோரிடாவில் சிறுசிறு கூறுகளாக சிதறடிக்கப்பட்டுவிட்டன; அவை இப்போது முதலில் இருந்த சிறிய பகுதிகளையே உள்ளடக்கியுள்ளன.  சிம்ப்சன் பார்க் காம்பாலிலும் ஆலிஸ் வைன்ரைட் பூங்காவிலும்  சின்னஞ்சிறு பகுதிகளில் அங்கங்கே வெப்பமண்டலக் கடினமரக் சிறுமரவகைகள் உள்ளன.

## காட்சிமேடை


Miami Rock Ridge - Rock Outcrop Alice Waiwright Park 01.jpg|மியாமி பாறை முகடு,  அலைசு வைன்ரைட் பூங்கா
Miami Rock Ridge - Rock Outcrop Closeup 02 from top.jpg| பிசுகாய்னே, கீ பிசுகாய்னே முகட்டுச்சிக் காட்சி
Miami Rock Ridge - Rock Outcrop Closeup 01.jpg|பாறை தாவரவள அணுக்கக் காட்சி
Miami Rock Ridge - Rock Outcrop Closeup 03 from below.jpg| பொதுவாக தரையில் இருந்தான முகட்டின் காட்சி


## மேற்கோள்கள்

பகுப்பு:புளோரிடா
பகுப்பு:புவியியல்
முகம்மது அன்வருல் அக்கு

**முகம்மது அன்வருல் அக்கு** (*Muhammad Anwaarul Haq*) பாக்கித்தான் நாட்டைச் சேர்ந்த ஒரு நீதிபதியாவார். 1957 ஆம் ஆண்டு சனவரி மாதம் முதல் தேதியன்று இவர் பிறந்தார். லாகூர் உயர் நீதிமன்றத்தின் 47 ஆவது தலைமை நீதிபதியாகப் பணியாற்றினார்.

அன்வருல் அக்கு லாகூர் உயர் நீதிமன்ற நீதிபதியாக 19 பிப்ரவரி 2010 ஆம் ஆண்டு பிப்ரவரி மாதம் 19 ஆம் தேதியன்று நியமிக்கப்பட்டார். பின்னர் இவர் 22 அக்டோபர் 2018 அன்று அதே நீதிமன்றத்தின் தலைமை நீதிபதியானார்.

## மேற்கோள்கள்

பகுப்பு:1957 பிறப்புகள்
பகுப்பு:பாக்கித்தானிய நீதிபதிகள்
பகுப்பு:வாழும் மக்கள்
பகுப்பு:பாக்கித்தானியர்கள்
முகம்மது நவாசு பாட்டி

**முகம்மது நவாசு பாட்டி** (*Muhammad Nawaz Bhatti*) பாக்கித்தான் நாட்டைச் சேர்ந்த ஒரு வழக்கறிஞரும் நீதிபதியுமாவார்.  சேகுபுரா மாவட்டத்தின் சாங்க்லா மலைப் பகுதியைச் சேர்ந்த இவர் 1948 ஆம் ஆண்டு ஆகத்து மாதத்தில் பிறந்தார். பாக்கித்தான் நாட்டின் பஞ்சாப் மாகாணம் லாகூர் உயர்நீதிமன்ற நீதிபதியாகவும்  பஞ்சாப் மற்றும் பாக்கித்தான்  அரசாங்கங்களைப் பிரதிநிதித்துவப்படுத்தும் நன்கு அறியப்பட்ட குற்றவியல் வழக்கறிஞராகவும் ஒரு சட்ட அதிகாரியும் ஆவார்.

1998-1999 ஆம் ஆண்டில் இவர்  பஞ்சாப் கூடுதல் மாநில அரசுத் தலைமை வழக்குரைஞர்  பதவியில் நியமிக்கப்பட்டார் . அவர் ஜனவரி 12, 2004 ஆம் ஆண்டு சனவரி மாதம் 12 ஆம் தேதியன்று முல்தானில் உள்ள லாகூர் உயர் நீதிமன்றத்தின் நீதிபதியாகப் பதவியேற்றபோது, 2000 முதல் 2004 வரை பாக்கித்தானின் துணை  அரசுத் தலைமை வழக்குரைஞராக  நியமிக்கப்பட்டார்.

இவர் நீதிபதியாக பணியாற்றிய போது 2006 ஆம் ஆண்டு சூலை  மாதம்10 ஆம் தேதி முல்தான் விமான நிலையம் அருகே  விமான விபத்தில் இறந்தார். விமானம் புறப்பட்ட சிறிது நேரத்தில் தீப்பிடித்து, விமான நிலையத்திலிருந்து மூன்று கிலோமீட்டர் தொலைவில் உள்ள கோதுமை வயலில் தரையிறங்கியது. இவரது இறுதிச் சடங்கில் சக நீதிபதிகள் உட்பட நூற்றுக்கணக்கானோர் கலந்து கொண்டனர். முகம்மது நவாசு பாட்டி சங்லா மலையில் அடக்கம் செய்யப்பட்டார். இவரின் மகன் அமீர் நவாசு பாட்டியும் வழக்கறிஞராகவும், லாகூர் உயர் நீதிமன்ற வழக்கறிஞர் சங்கத்தின் உறுப்பினராகவும் உள்ளார்.

## மேற்கோள்கள்

பகுப்பு:பாக்கித்தானிய நீதிபதிகள்
பகுப்பு:2006 இறப்புகள்
பகுப்பு:1948 பிறப்புகள்
மக்னீசியம் லாக்டேட்டு

**மக்னீசியம் லாக்டேட்டு** (*Magnesium lactate*) C6H10MgO6 என்ற மூலக்கூற்று வாய்ப்பாட்டால் விவரிக்கப்படும் ஒரு மருந்து வகை சேர்மமாகும். லாக்டிக் அமிலத்தின் மக்னீசியம் உப்பு என்று இச்சேர்மம் வகைப்படுத்தப்படுகிறது. மக்னீசியம் லாக்டேட்டு இரத்தத்தில் மெக்னீசியத்திம் அளவு குறைவதை தடுப்பதற்கும் சிகிச்சையளிப்பதற்கும் பயன்படும் ஒரு கனிம நிரப்பியாகும்.

உணவு சேர்க்கை பொருளாக இதன் ஐரோப்பிய ஒன்றிய எண் ஐ329 என அடையாளப்படுத்தப்படுகிறது. மேலும் இது உணவு மற்றும் பானங்களில் அமிலத்தன்மை சீராக்கியாகப் பயன்படுத்தப்படுகிறது.

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:லாக்டேட்டுகள்
ஹரிவன்ஷ் நாராயணன் சிங்

**ஹரிவன்ஸ் நாராயணன் சிங்** (*Harivansh Narayan Singh*) (பிறப்பு:30 சூன் 1956) இந்தியப் பத்திரிகையாளரும், பிகார் மாநில ஐக்கிய ஜனதா தளம் கட்சி அரசியல்வாதியும், இந்திய நாடாளுமன்றத்தின் மாநிலங்களவைத் துணைத்தலைவரும் ஆவார்.

## அரசியல் வாழ்க்கை
ஹரிவன்சு நாராயணன் சிங் 2014ல் பிகாரிலிருந்து ஐக்கிய ஜனதா தளம் கட்சியின் சார்பாக மாநிலங்களவை உறுப்பினராக தேர்வு செய்யப்பட்டார். 8 ஆகஸ்டு 2018 அன்று இவர் மாநிலங்களவைத் துணைத்தலைவர் தேர்தலில் தேசிய ஜனநாயகக் கூட்டணியின் சார்பில் போட்டியிட்டு வென்றார். இவர் இரண்டாவது முறையாக 14 செப்டம்பர் 2020 அன்று மாநிலங்களவை உறுப்பினராக பிகாரிலிருந்து தேர்வு செய்யப்பட்டார். 
## இதனையும் காண்க
* மாநிலங்களவைத் துணைத் தலைவர்கள் பட்டியல்

## மேற்கோள்கள்

பகுப்பு:பீகார் அரசியல்வாதிகள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:ராஞ்சி மாவட்டம்
பகுப்பு:மாநிலங்களவைத் துணைத் தலைவர்கள்
யூசுப் சலீம்

**யூசுப் சலீம்**  (*Yousaf Saleem*)  என்பவர் பாக்கித்தான் நாட்டைச் சேர்ந்த ஒரு  சட்ட நிபுணராவார். பாக்கித்தானில் பார்வையற்ற முதல் நீதிபதி என்று அறியப்படுகிறார். 2018 ஆம் ஆண்டு சூன் மாதம் 26 ஆம் தேதியன்று இவர்.  பதவியேற்றார்    சலீம் 2014 ஆம் ஆண்டில்  பஞ்சாப் பல்கலைக்கழகத்தில் இளநிலை சட்டப் படிப்புத் திட்டத்தில் தங்கப் பதக்கம் வென்றார். . 2017 ஆம் ஆண்டில் 6,500 பேர் எழுதிய நீதித்துறை தேர்வில் இவர் முதலிடம் பிடித்தார். நேர்காணல் செய்யப்பட்ட 21 பேரில் இவரும் ஒருவர், ஆனால் இவரது இயலாமை காரணமாக நேர்காணலில் தோல்வியடைந்தார். பாக்கித்தானின் உச்ச நீதிமன்றத்தின் தலையீட்டிற்குப் பிறகு, தகுதியின் அடிப்படையில் **யூசுப் சலீம்** நீதிபதியாகத் தேர்ந்தெடுக்கப்பட்டார். பாக்கித்தான் அரசியலமைப்பின் படி, மாற்றுத்திறனாளிகளை நீதிபதியாக்க முடியும் என்றும், அவ்வாறு செய்யாதது அடிப்படை உரிமைகளுக்கு எதிரானது என்றும் உச்ச நீதிமன்றம்  அப்போது மேற்கோளிட்டுள்ளது.

யூசுப் சலீம் லாகூரைச் சேர்ந்தவர். ஒரு  பட்டய கணக்காளரின் மகனாகப் பிறந்தார்.  தனது குடும்பத்தில் இளைய குழந்தையாக இருந்தார். இவருக்கு முன்னதாக குடும்பத்தில்  நான்கு மூத்த சகோதரிகள் இருந்தனர். அவர்களில் இருவர் பார்வையற்றவர்கள். அவரது சகோதரி சைமா சலீம் பார்வையற்ற முதல் குடிமைப்பணி அலுவலர் ஆவார். அவர் கின்னார்ட் கல்லூரியில் தங்கப் பதக்கமும்  2007 ஆம் ஆண்டு  நடைபெற்ற குடிமைப் பணி தேர்வில் ஆறாவது இடத்தையும் பெற்றார். அவர் வெளிநாட்டு சேவைகளில் சேர்ந்தார். ஜெனீவா மற்றும் நியூயார்க்கில் உள்ள ஐ.நா.திட்டங்களில் பணியாற்றினார்.

## மேற்கோள்கள்

## புற இணைப்புகள்
* பாகிஸ்தானின் முதல் பார்வையற்ற நீதிபதி யூசப் சலீம், ஜைன் கானுடனான பிரத்யேக நேர்காணலைப் பாருங்கள்

பகுப்பு:பாக்கித்தானிய நீதிபதிகள்
பகுப்பு:வாழும் மக்கள்
சிவன் பூங்கா

**சிவன் பூங்கா** () அல்லது டாக்டர் எம். ஜி. ஆர். பூங்கா என்பது  இந்திய தீபகற்பத்தின் தமிழ்நாடு மாநிலத்தில் அமையப் பெற்றுள்ள ஒரு பூங்காவாகும்.

சென்னை மாவட்டத்தின் கே. கே. நகர் புறநகர்ப் பகுதியில், கடல் மட்டத்திலிருந்து சுமார் 59 மீட்டர் உயரத்தில் அமைந்துள்ள சிவன் பூங்காவின் புவியியல் ஆள்கூறுகள்  ஆகும்.

இப்பூங்காவில் சிவன் கோயில் ஒன்று உள்ளது. அதன் காரணமாகவே, இப்பூங்கா சிவன் பூங்கா என்றழைக்கப்படுகிறது. ஆண்கள் மற்றும் பெண்களுக்கான, தனித்தனியாக உடற்பயிற்சி உபகரணங்களுடன் கூடிய கூடங்கள், விளையாட்டு உபகரணங்கள், ஒட்டகம், யானை மற்றும் காண்டாமிருகம் ஆகிய வனவிலங்குகளின் கண்கவர் சிற்பங்கள், செயற்கை நீரூற்று, வண்ண வண்ண மலர்கள் தாங்கிய செடிகள், யோகா பயிற்சிக் கூடம், உருளைச் சறுக்கு பயிற்சி வசதி, கராத்தே பயிற்சி வசதி, சிலம்பப் பயிற்சி வசதி, நடைமேடை வசதிகள், மூலிகை தோட்டம் போன்றவை இப்பூங்காவின் குறிப்பிடத்தக்க அம்சங்களாகும்.

'சென்னை சங்கமம் - நம்ம ஊரு திருவிழா' என்ற‌ பெயரில், காவடியாட்டம் , கரகாட்டம், தப்பாட்டம், ஒயிலாட்டம், தெருக்கூத்து, பொய்க்கால் குதிரை நடனம் போன்ற நாற்பது கலைகளுடன் கூடிய கலாச்சார பண்பாட்டு விழா, 14-01-2023 முதல் 17-01-2023 வரை நடைபெற்ற சென்னையின் முக்கிய பதினெட்டு இடங்களில் சிவன் பூங்காவும் ஒன்று.

## மேற்கோள்கள்

## வெளி இணைப்புகள்
* GeoHack - சிவன் பூங்கா

பகுப்பு:சென்னை பூங்காக்கள்
பாசிர் மாஸ் மாவட்டம்

**பாசிர் மாஸ் மாவட்டம்** (மலாய் மொழி: *Jajahan Pasir Mas*; கிளாந்தான் மலாய் மொழி: *Mache*; ஆங்கிலம்: *Pasir Mas District*; சீனம்: 巴西马县; ஜாவி: ڤاسير مس) என்பது மலேசியா, கிளாந்தான் மாநிலத்தில் உள்ள 11 மாவட்டங்களில் ஒரு மாவட்டம் ஆகும். இந்த மாவட்டத்தின் முக்கிய நகரம்; மற்றும் நிர்வாக மையம் பாசீர் மாஸ் நகரம் ஆகும். 

இந்த மாவட்டத்தின் வடக்கில் தும்பாட் மாவட்டம் (*Tumpat District*); கிழக்கில் கோத்தா பாரு மாவட்டம் (*Kota Bharu District*); தெற்கில் தானா மேரா மாவட்டம் (*Tanah Merah District*); மற்றும் தாய்லாந்து நாட்டின் சுங்கை கோலோக் மாவட்டம் ஆகிய நிலப்பகுதிகள் எல்லைகளாக உள்ளன. 

## பொது

முன்பு கோத்தா பாரு மாவட்டத்தின் ஒரு பகுதியாக இருந்தது. 1918-ஆம் ஆண்டில், பாசீர் மாஸ் நகரமும் அதைச் சுற்றியுள்ள பகுதிகளும் கோத்தா பாருவில் இருந்து பிரிக்கப்பட்டன. மேலும் பாசீர் மாஸ் மாவட்டத்திற்கு அதன் சொந்த உள்ளூர் நிர்வாக அரசாங்கம் வழங்கப்பட்டது. இந்த மாவட்டத்தின் நிர்வாக மையம் பாசிர் மாஸ் நகரம் ஆகும்.

இந்த மாவட்டத்தின் பெரும்பகுதி இன்னும் வேளாண் நிலமாகவே உள்ளது. இங்கு நெல் வயல்கள், செம்பனை பனை மற்றும் ரப்பர் தோட்டங்கள் நிறையவே உள்ளன.

## போக்குவரத்து
### தொடருந்து

இங்கு அமைந்துள்ள பாசிர் மாஸ் தொடருந்து நிலையம்; மலாயா தொடருந்து நிறுவனம் (*Keretapi Tanah Melayu*) (**KTM**) மூலம் இயக்கப்படுகிறது. இந்த நிலையம் கேடிஎம் இண்டர்சிட்டியின் (*KTM Intercity*)  ரந்தாவ் பாஞ்சாங் தொடருந்து சேவையின் (*Rantau Panjang Line*) ஒரு பகுதியாகும். கிழக்கு கடற்கரை தொடருந்து சேவை (*East Coast Line*), தும்பாட் தொடருந்து நிலையத்தில் (*Tumpat Railway Station*) முடிவடைகிறது.

ஜொகூர் பாரு மாநகரில் இருந்து புறப்படும் தீமோரான் விரைவுத் தொடருந்து வழக்கமாக காலை 9:00 மணிக்கு பாசீர் மாஸ் வந்து சேரும். வாவ் விரைவுத் தொடருந்து (*Ekspress Wau*), மாலை 6:30 மணிக்கு கோலாலம்பூர் கே.எல். செண்ட்ரல் (*KL Sentral*) நோக்கி புறப்படுகிறது. இது 13 மணி நேரப் பயணம்.

### ரந்தாவ் பாஞ்சாங் தொடருந்து நிலையம்

ரந்தாவ் பாஞ்சாங் தொடருந்து சேவை வடக்கு நோக்கி ரந்தாவ் பாஞ்சாங் தொடருந்து நிலையத்தில் இருந்து தொடர்கிறது. இது பின்னர் தாய்லாந்து தொடருந்து சேவையுடன் (*State Railway of Thailand*) இணைக்கிறது.

2008 சூலை மாதம் ஒரு புதிய தொடருந்து நிலையம் கட்டி முடிக்கப்பட்டது. அத்துடன் தொடர்ந்து சேவையின் மலிவான கட்டணம் சிறு வணிகர்களை ஈர்க்கிறது. இந்தச் சிறு வணிகர்கள் பல்வேறு உணவுப் பொருட்களை, ரந்தாவ் பாஞ்சாங்கில் இருந்து தொடருந்துகள் மூலமாகக் கொண்டு செல்கிறார்கள்.

தொடருந்துகளின் திட்டமிடப்பட்ட வருகைகள் மற்றும் புறப்பாடுகள்; பாசீர் மாஸ் நகரில் அடிக்கடி போக்குவரத்து நெரிசலை உருவாக்குகிறது. அதனால் சாலகளைக் கடக்க மேம்பாலங்கள் கட்டப்பட்டு உள்ளன.

## மேற்கோள்கள்

## மேலும் காண்க

* பாசிர் மாஸ்
* ரந்தாவ் பாஞ்சாங்-சுங்கை கோலோக் பாலம்
* மலாயா தொடருந்து நிறுவனம் 
* கோலாலம்பூர் நடுவண் தொடருந்து நிலையம்

பகுப்பு:கிளாந்தான்
பகுப்பு:மலேசியாவின் மாவட்டங்கள்‎‎
பகுப்பு:கிளாந்தான் மாவட்டங்கள்
P-வழி மதிப்பீடு

எண் கோட்பாட்டில், ஒரு முழு எண் n இன்   **-வழி மதிப்பீடு** அல்லது ** -வழி வரிசை** என்பது   ஐ வகுக்கும் ஒரு பகாஎண்  இன்  மிக உயர்ந்த அடுக்கு ஆகும். இது, \nu_p(n) எனக் குறிக்கப்படுகிறது.  சமானமாக, \nu_p(n) என்பது n -இன் முதன்மை காரணியாக்க வடிவில்  பகாஎண் p தோன்றும் எண்ணிக்கையைக் குறிக்கிறது  .

 -வழி மதிப்பீடு என்பது ஒரு மதிப்பிடல் முறையாக இருப்பதுடன் வழக்கமான  தனி மதிப்பு காண்பதற்கு ஒத்தமுறையாகவும் அமைகிறது. விகிதமுறு எண்களைத் தனி மதிப்பு கொண்டு முழுமையாக்கம் செய்ய மெய்யெண்கள் \mathbb{R} கிடைப்பதுபோல,  விகிதமுறு எண்களை p-வழி தனிமதிப்பு கொண்டு முழுமையாக்கம் செய்ய p-வழி எண்கள் \mathbb{Q}_p கிடைக்கும். 
வலது|thumb|200x200px| இயல் எண்களை அவற்றின் 2-வழியான மதிப்பீட்டின் பரவல்; ஒத்த இரண்டின் அடுக்குகள் தசமத்தில் குறிக்கப்பட்டுள்ளன. பூச்சியம், முடிவிலா  மதிப்பீடைக் கொண்டுள்ளது.

## வரையறையும் பண்புகளும்
 ஒரு பகா எண்.

### முழு எண்கள்
ஒரு முழு எண் n-இன் ** -வழி மதிப்பீடு**  கீழுள்ளவாறு வரையறுக்கப்படுகிறது:
: 
\nu_p(n)=
\begin{cases}
\mathrm{max}\{k \in \mathbb{N} : p^k \mid n\} & \text{if } n \neq 0\\
\infty & \text{if } n=0,
\end{cases}


இங்கு \mathbb{N} இயல் எண்களின் கணத்தைக் குறிக்கிறது. மற்றும் m \mid n ஆனது  n ஐ m  ஆல் வகுக்கும் தன்மையைக் குறிக்கிறது.
:\nu_p ஒரு  அமைகிறது:
:\nu_p \colon \mathbb{Z} \to \mathbb{N} \cup\{\infty\}   

எடுத்துக்காட்டாக:
\nu_2(-12) = 2, \nu_3(-12) = 1,  \nu_5(-12) = 0 ஆகியவற்றிலிருந்து, |{-12}| = 12 = 2^2 \cdot 3^1 \cdot 5^0. 
p^k \parallel n என்ற குறியீடு சில சமயங்களில் k = \nu_p(n) என்பதைக் குறிக்கப் பயன்படுத்தப்படுகிறது . 

n ஒரு நேர்ம முழு எண் எனில்,
: \nu_p(n) \leq \log_p n
இது, n \geq p^{\nu_p(n)} என்பதிலிருந்து நேரிடையாகப் பெறப்படுகிறது.

### விகிதமுறு எண்கள்
 -வழி மதிப்பீட்டை கீழ்வரும் சார்பாக விகிதமுறு எண்களுக்கும் நீட்டிக்க முடியும்:

: \nu_p : \mathbb{Q} \to \mathbb{Z} \cup\{\infty\} ;
: 
\nu_p\left(\frac{r}{s}\right)=\nu_p(r)-\nu_p(s).


எடுத்துக்காட்டாக, \nu_2 \bigl(\tfrac{9}{8}\bigr) = -3 மற்றும் \nu_3 \bigl(\tfrac{9}{8}\bigr) = 2 இலிருந்து \tfrac{9}{8} = 2^{-3}\cdot 3^2.

சில பண்புகள்:
: \nu_p(r\cdot s) = \nu_p(r) + \nu_p(s)
: \nu_p(r+s) \geq \min\bigl\{ \nu_p(r), \nu_p(s)\bigr\}

மேலும், \nu_p(r) \neq \nu_p(s) எனில்,
: \nu_p(r+s)= \min\bigl\{ \nu_p(r), \nu_p(s)\bigr\}

## -வழி தனிமதிப்பு
விகிதமுறு எண்களின் கணம் <math>\mathbb{Q}</math> இன் மீதான  -வழி தனிமதிப்பு என்பது பின்வரும் சார்பாக அமையும்:
: |\cdot|_p \colon \Q \to \R_{\ge 0} 
: |r|_p = p^{-\nu_p(r)} .

இதன் மூலம், 
:p இன் எல்லா மதிப்புகளுக்கும்,
:|0|_p = p^{-\infty} = 0 எனப் பெறப்படுகிறது.

எடுத்துக்காட்டாக, 
:|{-12}|_2 = 2^{-2} = \tfrac{1}{4}
:\bigl|\tfrac{9}{8}\bigr|_2 = 2^{-(-3)} = 8 .

 -வழி தனி மதிப்பு பின்வரும் பண்புகளை நிறைவு செய்கிறது.
:

## மேற்கோள்கள்

பகுப்பு:எண் கோட்பாடு
கண்ணுகுடி கிழக்கு

**கண்ணுகுடி கிழக்கு** (*Kannugudi East*) என்பது இந்தியா, தமிழ்நாடு, தஞ்சாவூர் மாவட்டத்தில் உள்ள ஒரத்தநாடு வட்டத்தில் உள்ள ஒரு கிராமம் ஆகும் .

## மக்கள்தொகை
2011 இந்திய மக்கள்தொகை கணக்கெடுப்பின்படி, கண்ணுகுடி கிழக்கில் 948 ஆண்கள் மற்றும் 1023 பெண்கள் என மொத்தம் 1,971 பேர் உள்ளனர். பாலின விகிதம் 1.079 ஆக இருந்தது. எழுத்தறிவு விகிதம் 77.83%. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
இலுப்பக்கோரை

**இலுப்பக்கோரை** (*Iluppakkorai*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் உள்ள பாபநாசம் வட்டத்தில் உள்ள ஒரு கிராமம் ஆகும். இக்கிராமம் பாபநாசம் சட்டமன்றத் தொகுதிக்கு உட்பட்டதாகும். 

## மக்கள்தொகை
2011 மக்கள் தொகை கணக்கெடுப்பின்படி, இலுப்பக்கோரையில் 1460 ஆண்கள் மற்றும் 1407 பெண்கள் என மொத்தம் 2867 பேர் உள்ளனர். இக்கிராமத்தின் பாலின விகிதம் 964 ஆக இருந்தது. எழுத்தறிவு விகிதம் 68.02 ஆகும்.

இக்கிராமத்தில் ஏராளமாக இலுப்பை மரம் மற்றும் கோரை புல் இருந்ததால் இக்கிராமத்திற்கு இப்பெயர் இடப்பட்டது.

இக்கிராமம் காவிரி மற்றும் குடமுருட்டி ஆற்றின் வடிநிலப் பகுதியில் உள்ளது. மழைக்காலம் மற்றும் குளிர்காலத்தில் ஆறுகள் முழுவதுமாகப் பாய்கின்றன. எனவே கிராமத்தின் வண்டல் (பெரும்பாலும் மெல்லிய மணல்) மண் படிவுகள் தண்ணீரில் கசிந்துவிடும். ஆனால் கோடையில் ஒப்பீட்டளவில் வறண்டு இருக்கும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
கா. உஞ்சியவிடுதி

**கா. உஞ்சியவிடுதி (காட்டாத்தி உஞ்சியவிடுதி)** (*K. Unjiyaviduthi*) என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தில் உள்ள பட்டுக்கோட்டை வட்டத்தில் உள்ள ஒரு கிராமம் ஆகும்.

கா. உஞ்சியவிடுதியில் 10ம் வகுப்பு வரை கல்வி கற்கும் வசதியுடன் கூடிய உயர்நிலைப்பள்ளி ஒன்று உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
ஈய சிட்ரேட்டு

**ஈய சிட்ரேட்டு** (*Lead citrate*) C12H10O14Pb3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஈயமும் சிட்ரிக் அமிலமும் சேர்ந்து வினைபுரிவதால் இச்சேர்மம் உருவாகிறது. முதன்மையாக எலக்ட்ரான் நுண்ணோக்கியில் கன உலோகக் கறையை மேம்படுத்தும் பொருளாக இது பயன்படுத்தப்படுகிறது. இந்த உப்பு ஒசுமியம் மற்றும் யுரேனைல் அசிடேட்டுடன் பிணைகிறது. பல செல்லுலார் கட்டமைப்புகளில் இது மாறுபாட்டை அதிகரிக்கிறது. ஈய சிட்ரேட்டு கார்பன் டை ஆக்சைடுடன் அதிக வினைத்திறன் கொண்டதாக உள்ளது.
## மேற்கோள்கள்

பகுப்பு:ஈயம்(II) சேர்மங்கள்
பகுப்பு:சிட்ரேட்டுகள்
எட்டிப்பட்டி தூவல் அருவி

**எட்டிப்பட்டி தூவல் அருவி** என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்தில் நடுப்பட்டியை அடுத்த எட்டிப்பட்டி என்ற மலையடிவார சிற்றூரில் உள்ள அருவி ஆகும்.

ஊத்தங்கரையில் இருந்து 20 கிலோமீட்டர் தொலைவில் இயற்கை எழில் வாய்ந்ததாக  எட்டிபட்டி சிற்றூர் உள்ளது. இந்த சிற்றூரின் வழியாக தென்பெண்ணை ஆறு பாய்கிறது. பாறைகள் நிறைந்த இப்பகுதியில் இந்த அருவி கொட்டுகிறது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள அருவிகள்
கல்லாத்தூர் கிழக்கு

**கல்லாத்தூர் கிழக்கு** (*Kalathur East*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பட்டுக்கோட்டை வட்டத்தில் களத்தூர் ஊராட்சியில் உள்ள ஒரு கிராமம் ஆகும். 

## மக்கள்தொகை
கல்லாத்தூர் கிழக்கின் மொத்த மக்கள் தொகை 3,920 ஆகும். இதில் 1858 பேர் ஆண்கள், 2,062 பேர் பெண்கள். கல்லாத்தூர் கிழக்கு கிராமத்தின் கல்வியறிவு விகிதம் 69.72% ஆகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:Coordinates on Wikidata
மூங்கில் புத்தூர்

**மூங்கில் புத்தூர்** (*Moongil pudhur*)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு சிற்றூர் ஆகும்.

## அமைவிடம்
இந்த ஊரானது கிருஷ்ணகிரி- இராயக்கோட்டைச் சாலையில் உள்ளது. இந்த ஊர் கிருஷ்ணகிரியில் இருந்து 9 கிலோமீட்டர் செம்படமுத்தூருக்கு அருகில் உள்ளது. 

## வரலாற்றுச் சின்னங்கள்
இந்த ஊரில் இருந்து இரண்டு கிலோமீட்டர் தொலைவில் தென்பெண்ணை ஆற்றின் வட கரையில் மேடான பகுதியில் பெருங்கற்கால ஈமச்சின்னங்கள் நிறைந்துள்ளன. இந்த இடம் *காட்டு ஏரி* என்றும் அழைக்கப்படுகிறது. இங்கு காணப்படும் ஈமச்சின்னங்கள் கல் வட்டம், கல்பதுக்கை வகையைச் சேர்ந்தவை. இங்கு பல அளவுகளில் நூற்றுக்கும் மேற்பட்ட கல்வட்டங்கள் காணக்கிடைக்கின்றன. அவை அழிவுக்கு உள்ளாகி வருகின்றன.
 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பாந்து தோத்ரே

**பாந்து தோத்ரே** (*Bandu Dhotre*) இந்தியாவைச் சேர்ந்த  ஒரு வனவிலங்கு ஆர்வலர் மற்றும் சுற்றுச்சூழல் அமைப்பின் தலைவர் ஆவார்.    வனவிலங்குகளை மீட்பதில் இவர் ஆற்றிய பணிக்காக, இந்தியா டுடே பத்திரிக்கை தோத்ரேவை உள்ளூர் கதாநாயகன் என்று அடையாளம் காட்டியது.   வனவிலங்கு பாதுகாப்பு மற்றும் சமூக சேவை துறையில் தோத்ரேயின் மகத்தான பங்களிப்புகளுக்காக இளைஞர் விவகாரங்கள் மற்றும் விளையாட்டு அமைச்சகம் 2013-14 ஆம் ஆண்டில் தேசிய இளைஞர் விருதையும் வழங்கிச் சிறப்பித்தது.
  
## மேற்கோள்கள்

பகுப்பு:1979 பிறப்புகள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:வாழும் மக்கள்
நரேந்திரபூர்

**நரேந்திரபூர்** (*Narendrapur*), இந்தியாவின் மேற்கு வங்காள மாநிலத்தின் தெற்கு 24 மாவட்டத்தில் உள்ள ராஜ்பூர் சோனார்பூர் நகராட்சிக்கு அருகில் அமைந்த பகுதியாகும். நரேந்திரபூர் பெருநகர கொல்கத்தா பகுதிக்கு உட்பட்டது.
## அமைவிடம் & போக்குவரத்து
நரேந்திரபூர் கொல்கத்தாவிற்கு தெற்கே 19 கிலோ மீட்டர் தொலைவில் உள்ளது. கொல்கத்தா புறநகர் இரயில்வே, கொல்கத்தா-நரேந்திரபூரை இணைக்கிறது.இவ்வூரில் நரேந்திரபூர் தொடருந்து நிலையம் அமைந்துள்ளது. 

## கல்வி
* ராமகிருஷ்ண இயக்க உறைவிடக் கல்லூரி, நரேந்திரபூர்
* நரேந்திரபூர் இராமகிருஷ்ண இயக்க பார்வையற்றோர் மாணவர் பள்ளி.
* இராமகிருஷ்ண இயக்க மேனிலைப் பள்ளி.
## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்

பகுப்பு:தெற்கு 24 பர்கனா மாவட்டம்